
5.  Et de illis qui capti fuerint per praedictum sacramentum
hujus Assisae, nullus habeat curiam vel justitiam nee cat alia,
nisi dominus rex in curia sua coram Justitiis ejus, et dominus
rex habebit omnia catalla eorum.    De illis vero qui capti
fuerint aliter quam per hoc sacramentum, sit sicut esse solet
et debet.

6.  Et vicecomites qui eos ceperint ducant eos ante Justitiam
sine alia summonitione quam inde habebant. Et cum robatores
vel murdratores vel latrones et receptores eorum, qui capti
fuerint per sacramentum vel aliter, tradantur vicecomitibus,
et ipsi recipiant eos statim sine dilatione.

7.  Et in singulis comitatibus ubi non sunt gaiolae, riant in
burgo vel aliquo castello regis de denariis regis et bosco ejus si
prope fuerit, vel de alio bosco propinquo, per visum servientium
regis, ad hoc ut vicecomites in illis possint illos qui capti
fuerint per ministros qui hoc facere solent et per servientes
suos, custodire.

8.  Vult etiam dominus rex quod omnes veniant ad comitatus
ad hoc sacramentum faciendum, ita quod nullus remaneat pro
libertate aliqua quam habeat, vel curia vel soca quam habuerit,
quin veniant ad hoc sacramentum faciendum.

9.  Et non sit aliquis infra castellum vel extra castellum, nee
etiam in honore de Walingeford, qui vetet vicecomites intrare
in curiam vel terram suam ad videndos francos plegios, et
quod omnes sint sub plegiis :   et ante vicecomites mittantur
sub libero plegio.

10.  Et in civitatibus vel burgis nullus habeat homines vel
recipiat in domo sua vel terra sua vel soca sua, quos non in
manu capiat quod eos habebit coram Justitia si requisiti fuerint,
vel sint sub francoplegio.

11.  Et nulli sint in civitate vel burgo vel castello vel extra,
nee in honore etiam de Walingeford, qui vetent vicecomites
intrare in terram suam vel socam suam, ad capiendum illos
qui rettati fuerint vel publicati quod sint robatores vel mur-
dratores vel latrones vel receptores eorum, vel utlagati vel
rettati de foresta; sed praecipit quod juvent illos ad capiendum
eos.

12.  Et si aliquis fuerit captus qui fuerit saisiatus de roberia
vel latrocinio, si ipse fuerit diffamatus et habeat malum testi-
monium  de  publicamento,  et non habeat  warantum,  non
habeat legem.    Et si non fuerit publicatus, pro saisina quam
habet, eat ad aquam.